הדסה נעורים

טקסט=שילוט|ממוזער|שילוט "רחובות" בכפר הנוער
הדסה נעורים הוא כפר נוער חינוכי, הממוקם על צוק המשקיף לים התיכון, ליד מושב בית ינאי. הכפר נוסד בשנת 1948 במטרה למצוא מקום תחליפי לילדים שפונו       מכפר הנוער בן שמן במלחמת העצמאות על ידי חיה ועקיבא ישי מצוות כפר הנוער בן שמן אשר השתלטו על מבנה המשטרה הבריטית בערב הפינוי שלו.

 פעילות 
הדסה נעורים הוא כפר נוער המאגד בתוכו פנימייה, בית ספר ומשק חקלאי. הכפר הוקם בשנת 1948 כהרחבה של כפר הנוער "בן שמן" על ידי חיה ועקיבא ישי שאף שימש כמנהלו של הכפר עד שפרש לגמלאות. נעורים הוא כפר נוער ייחודי בתכני ההכשרות שהוא מקנה לתלמידיו והמענה החינוכי הכולל. מייסדי העמותה הם הסוכנות היהודית וארגון נשות         "הדסה".

בשנת 1970 הוקם מסלול ארבע שנתי של בית ספר מקצועי אשר הפך במרוצת השנים את הדסה נעורים לאחד מהמוסדות הפנימיתיים הגדולים בארץ.

׳׳הדסה־נעורים" זכה בשנת 1992 בפרס חינוך תשני׳ב .הפרס הוענק לצוות בית הספר ולמנהלו אלי בן דוד, למנהל הכפר - ניסן קורי על "תפיסה חינוכית עם הפנים לתלמידים ועל קליטת תלמידים ממגוון אוכלוסיות ורמות; על קליטה ושילוב בדרך בלתי שיגרתית של תלמידים עולים; על טיפוח צוות ועל הכנת תוכניות לימודים מגוונות."

נעורים מפעיל את "המרכז הלאומי לאתלטיקה קלה" וכן מסלולי הכשרה ייעודיים לצה"ל.

ביישוב פועלת המכינה קדם-צבאית "אחד משלנו".
טקסט=שלט|ממוזער|שלט "רחוב" בהדסה נעורים
כיום מנוהל הכפר כעמותה עצמאית ללא כוונות רווח. הנהלת הכפר כוללת את מנהל הכפר - עמי מגן, מנהל התיכון - יהודה אטיאס, ומנהל הפנימייה - תומר הוניגמן. יו"ר הכפר היא עינת רייך.

החל משנת 2024, פועלת בכפר שלוחה של מכינת אדרת.

 קבוצות איכות 
כפר הנוער מעשיר את החניכים המגיעים אליו ומאפשר לחניכיו להתפתח בתחומים שונים. כל חניך המגיע לכפר רשאי לקחת חלק ב"קבוצות האיכות". מונח זה נובע מהמחשבה ליצור לחניכים מסגרת מחייבת, בה הם צריכים להשקיע ולהתמיד לאורך כל השנה.

בין קבוצות האיכות ניתן למנות את קבוצת הרדיו, נבחרת הכדורגל, נבחרת הכלבנות, קהילת תנועת הצופים, נבחרת הרובוטיקה, נבחרת האמנות, ועוד.

פרופיל התלמידים

נכון לתשפ"ה מתחנכים בכפר 350 תלמידי פנימייה ואקסטרנים, בכיתות ט' עד יב'. 

תלמידי הפנימייה והתלמידים האקסטרניים בוחרים לבוא מרצונם לכפר הנוער במטרה לקבל הזדמנות נוספת לרכישת השכלה וללימודים לקראת תעודת בגרות מלאה או חלקית. תלמידי הפנימייה מגיעים מכל רחבי הארץ והתלמידים האקסטרניים מגיעים מהיישובים בסביבה הקרובה.

87% מהתלמידים היו זכאים לתעודת הסמכה טכנולוגית בשנת תשפ"ד. בית הספר זכה בתשע"ג להוקרה ממשרד החינוך על פועלו.

 תוכנית נעל"ה 
בכפר הנוער מתקיימת תוכנית נעל"ה (נוער עולה לפני הורים) של הסוכנות היהודית ומשרד החינוך להעלאת נערים בגילאי 15–16 לארץ. התכנית נוסדה בשנת 1992 ומאז השתתפו בה למעלה מעשרת אלפים נערים ונערות. כ־90% מהם נשארו בארץ וכ־50% מהוריהם עולים לארץ גם כן.

בני נוער אלו הגיעו לארץ ללא הוריהם והם שוהים בכפר במשך כל ימות השנה, במהלך יולי יוצאים התלמידים לביקור הוריהם בארצות המוצא.

לתוכנית מתקבלים נערים שעברו מבחני מיון וראיונות קבלה. הם מגיעים לארץ בקיץ שלפני שנת הלימודים של כיתה י'. ההחלטה על הפנימייה אשר בה הם ילמדו מתקבלת בשיתוף ההורים לפני עליתם ארצה.

תלמידי הפרויקט גרים בקבוצה נפרדת בפנימייה עם צוות הדובר את שפתם. התלמידים משתתפים בכל הפעילויות החברתיות בפנימייה וזאת בנוסף למכלול פעילויות בלתי פורמליות המיוחדות לתוכנית נעל"ה.

 מגמות לימוד 
 רובוטיקה (FIRST) 
מגמה בין תחומית המשלבת את מקצועות המכניקה, אלקטרוניקה, בקרה ומחשבים. נושאי הלימוד: רובוטיקה, פיזיקה, חשמל, אלקטרוניקה, בקרים מתוכנתים, תכנות מחשבים, תהליכי יצור ממוחשבים ושפות תוכנה מודרניות. לרשות התלמידים במגמה מעבדות בקרה, אלקטרוניקה ורובוטיקה. הם זוכים לליווי לימודי ממהנדסים מחברות ההייטק שונות, ביניהם חברת DELL EMC שהיא חברת הסייבר הגדולה בישראל. תלמידי המגמה לוקחים חלק בתחרות הרובוטיקה הבינלאומית FIRST Robotics Competition.

 מדעי החקלאות (התמחות בבעלי חיים: כלבנות) 
המגמה מציעה העמקה מקיפה בעולם הכלבים, המשלבת לימודים עיוניים – הכוללים ביולוגיה, חקלאות בעלי חיים, היסטוריה של החקלאות, תהליך הביות על ידי האדם, יצירת גזעים שונים, טיפוח תכונות רצויות, מיני גזעים קיימים, שימושים שונים בכלבים וטיפול יומיומי – יחד עם עבודה מעשית אינטנסיבית עם הכלבים בכלביית הכפר, המאפשרת ליישם את הידע שנרכש ולפתח מיומנויות טיפול ואילוף.

 ביולוגיה 
הלימודים, בשיתוף המרכז האקדמי רופין, נערכים בקבוצות קטנות וכוללים זמן מעבדה ומחקר, סדנאות סביבתיות הלימוד. נושאי הלימוד הם: מערכות אקולוגיות טבעיות, בעיות אקולוגיות גלובליות, זיהום אוויר, מחזור חומרים, זיהום מקורות המים, טיפול בשפכים, מניעת זיהום מי תהום, תכנון סביבתי, תכנון בניין ערים.

 מנהיגות חינוכית 
המגמה מציעה מסע תלת-שנתי לפיתוח מנהיגים חברתיים בעלי ידע, כלים ומיומנויות מעשיות, תוך התמקדות בכל שלבי צמיחת האקטיביזם החברתי. התוכנית בנויה כמטריצה של חמישה תחומי לימוד רוחביים: סוציולוגיה להבנת קהלי היעד והסביבה, פסיכולוגיה להתמודדות עם אתגרי יישום יוזמות, חקר להקניית כלים בלמידת עומק, ואקטיביזם ומנהיגות להובלה והנהגה עצמית.

 אומנות הקולנוע 
מגמת אמנות הקולנוע כוללת לימודים עיוניים ומעשיים. בתחום העיוני, התלמידים מכירים ומבינים את עולם הקולנוע, צופים בסרטים באופן ביקורתי, לומדים על תולדות הקולנוע ומכירים סגנונות (ז'אנרים) שונים. בתחום המעשי, התלמידים חווים את כל שלבי היצירה הקולנועית הנדרשים להפקת סרט: הפקה, כתיבת תסריט, צילום, בימוי ועריכה באמצעות תוכנות מחשב מתקדמות. בנוסף, מתקיימים ימי שיא חווייתיים ומפגשים עם אנשי מקצוע מעולם הקולנוע, כגון יוצרים ובמאים.

 ספרות ושפה רוסית 
מקצוע מוגבר בהיקף של 5 יחידות לימוד. תוכנית הלימודים כוללת נושאי חובה ונושאי בחירה על השפה והתרבות הרוסית וגם על יצירות ספרות.

 עבודות גמר (מחקר ברמה של 5 יח”ל במקצועות לא טכנולוגיים) 
התוכנית מציעה עבודות מחקר אישיות במגוון תחומי מדע, ביניהם ביולוגיה, חקלאות, פסיכולוגיה, מדעי המחשב, סוציולוגיה ואנתרופולוגיה. התלמידים יכולים לבחור במסלול תלת-שנתי (כיתות י'-יב') או דו-שנתי (כיתות י'-יא' או י"א-י"ב), ובכך להוסיף מקצוע מורחב נוסף לתעודת הבגרות שלהם.

 חוגים והעשרה לימודית 
בכפר קיים מרכז למידה הפועל בשעות אחר הצהריים והערב, המספק תמיכה לימודית אישית ומלווה בצוות מורים מקצועי, מערך תמיכה רגשית רחב הכולל פסיכולוגים ועובדים סוציאליים וכן פעילויות חברתיות, ביניהן להקת הזמר, קבוצת האתלטיקה, מועדון הגלישה של עמותת הגל שלי, נבחרת הרובוטיקה FIRST, סיירת Siemens להכרת הארץ, משק חקלאי, כלבייה שיקומית, תוכניות חשיפה להייטק של חברת Dell emc, חוגי אופניים, כדורגל בנים/בנות, צילום, תיאטרון ומוזיקה.

 המשק החקלאי
טקסט=ברוכית הבאים|ממוזער|לראות את האופק
בכפר הנוער משק חי הכולל בתוכו כלביה טיפולית, מרחב חי וענף חקלאות אורגית.

 מרחב החי 
מהווה מקום לרווחת בעלי החיים והאדם כאחד, המבוסס על מודל של טיפול הדדי ועקרונות יסוד של יחס נאות לבעלי חיים, המתבטא ברווחה גופנית ונפשית.

 הכלבייה הטיפולית 
כלבייה שיקומית-להקתית, אשר הוקמה בשיתוף עם קרן מנמון והרוח הישראלית, במטרה לשמש כחוות מרפא, שיקום, איזון ואימון לכלבים נטושים, תוך שיתוף פעולה מקצועי עם חניכי הכפר. הכלבייה נבנתה על שטח של כדונם וחצי וכוללת חצר ומבנה המיועדים לכעשרה כלבים החיים כלהקה.

 ענף החקלאות 
החניכים רוכשים ידע וכישורי גינון בר-קיימא, תוך התמקדות בייצור חקלאי וחיבור אקולוגי נכון לשמירה על האדמה ושיקום המרחב המקומי. במסגרת זו, הם מקימים משתלה אורגנית וערוגות ירק, ולומדים על מערכות כמו קומפוסטציה, ביוגז, טיפול בפסולת אורגנית באמצעות תולעים אדומות, אנרגיה מתחדשת, שימור וטיהור מים אפורים, וניתוב מי גשמים.

קישורים חיצוניים

 הדסה נעורים באתר האינטרנט של ארגון "מסגרות" חינוך


הערות שוליים

ימין|ממוזער|250px|חוף נעורים מדרום למוסד

...

קטגוריה:יישובים שהוקמו ב-1948
נעורים
קטגוריה:ההסתדרות הציונית הדסה
קטגוריה:מועצה אזורית עמק חפר: חינוך